11/09/2020 | Administración LocalMunicipal
Mugardos
Aprobación definitiva da modificación do Regulamento Orgánico Municipal (ROM)

ANUNCIO O Concello Pleno aprobou inicialmente, en sesión extraordinaria realizada o día 16 de xuño de 2020, a “MODIFICACIÓN DO REGULAMENTO ORGÁNICO MUNICIPAL (ROM)”; téndose publicado o correspondente anuncio no Boletín Oficial da Provincia número 94 do día 25.06.2020, e quedando exposto ao público por un por periodo de trinta (30) días hábiles, co fin de que durante o citado prazo poidesen formularse polos/as interesados/as as alegacións que se considerasen oportunas. Transcorrido o antedito prazo e presentadas alegacións que foron resoltas polo Concello Pleno na sesión extraordinaria do día 19 de agosto de 2020, na cal foi aprobado o texto definitivo, e transcorrido o prazo previsto no artigo 65.2 da Lei 7/1985, do 2 de abril, Reguladora das Bases do réxime Local (LBRL) e de conformidade co establecido no art.70.2 da citada LBRL, procédese á publicación íntegra do texto da “MODIFICACIÓN DO REGULAMENTO ORGÁNICO MUNICIPAL (ROM)” para a súa entrada en vigor. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses, contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. MODIFICACIÓN DO REGULAMENTO ORGÁNICO DE FUNCIONAMENTO DO CONCELLO DE MUGARDOS “  No artigo 49 engadiríaselle un segundo punto coa seguinte redacción: “Os concelleiros da corporación que abandonen de forma voluntaria unha sesión plenaria ou comisión informativa sen causa xustificada, non percibirán a retribución pola asistencia ao órgano.”  O artigo 58.2 quedaría redactado da seguinte forma: “2.–As mocións ordinarias presentaranse no Rexistro municipal antes das 14.00 horas do día anterior á celebración da Xunta de Portavoces para que, no caso de ser aprobadas polo pleno, e cando fose necesario, remítanse aos órganos competentes para a tramitación e adopción da resolución que proceda.”  Ao artigo 62.2 especificaríaselle o tipo de días, sendo estes días hábiles, de acordo co artigo 30.2 da LPACAP.  Derrógase o artigo 66 na súa totalidade.  Derrógase o artigo 93 na súa totalidade.  Ao artigo 128 engádeselle a seguinte frase: “Aos que se lles tomará acta das súas deliberacións.”  O artigo 133.1 segundo parágrafo, quedará redactado da seguinte forma: “O resumo do rexistro de entrada e de saída será facilitado por medios electrónicos cunha periodicidade semanal aos portavoces dos grupos municipais, ou ao correo que indiquen por escrito.”  Engádese un novo artigo; “Artigo 142.–Exequias” coa seguinte redacción: “Rexeranse as distincións e honras fúnebres de persoal municipal e membros da corporación nun regulamento para ese efecto anexo ao presente Regulamento Orgánico Municipal.” Mugardos, 10 de setembro de 2020. O alcalde Asdo.: Juan Domingo de Deus Fonticoba